Najezda stenica u SAD
Više od šest odsto stanovnika Njujorka je 2009, prema najnovijim podacima, prijavilo najezdu stenica u svom stanu
Pronađene su u najpoznatijim njujorškim hotelima, u prodavnicama odeće i pozorištima – u Linkolnovom centru, Empajer stejt bildingu i zgradi Ujedinjenih nacija. U državnim školama, prošle godine je potvrđeno više od hiljadu slučajeva, što je povećanje od 88 odsto u odnosu na prethodnu godinu. Problem je privukao i pažnju svetskih medija, među kojima je i duhovito ilustrovana vest tajvanske kuće „Nekst midia“, na kojoj je Njujork preplavljen ogromnim razgoropađenim bubama. Ali za one koji su pogođeni, to nije smešno. Kristina Drabicki je jedna od tri osobe koje su podnele sudsku tužbu protiv luksuznog hotela „Valdorf -Astorija“, u kojem često odsedaju i svetski lideri. Ona tvrdi da je prošlog maja bila izujedana po rukama i grudima, što je izazvalo alergične masnice – i da je majušne parazite koji sisaju krv nenamerno donela kući u Mičigen, gde su bile izujedane i njene dve kćeri. „ Drabicki kaže da je njena porodica morala nedeljama da kampuje kod roditelja i da je potrošila hiljade dolara na dezinsekciju kuće. „Valdorf –Astorija“ je odbila da komentariše njenu tužbu ili dve druge, ali se u pisanom saopštenju navodi da hotel ima program za temeljnu inspekciju. Lu Sorkin je entomolog u američkom Prirodnjačkom muzeju u Njujorku. „ Sorkin je jedan od retkih koji je dobrovoljno u kontaktu sa stenicama. Povremeni ujedi po rukama i šakama mu pomažu da održi studijsku zbirku. Sorkin podseća da su stenice u američkim kućama 1940-ih i ’50-ih bile iskorenjene pesticidima, naročito kasnije zabranjenim DDT-jem. Ali i te hemikalije su sve manje efikasne, jer stenice razvijaju jaku otpornost. Sada je vrlo visoka – ili niska temperatura, nasigurnije sredstvo za ubijanje stenica, koje mogu da opstanu godinu dana bez hrane, skrivene u krevetskim dušecima, zidovima ili nameštaju. Eksperti kažu da su dresirani psi trenutno najpouzdaniji detektori rane invazije. Oni mogu da nanjuše čak i samo jednu stenicu i šapom daju znak. Ali u Njujorku i drugim gradovima, samo bogati mogu da priušte takvu budnost. A kritičari kao što je predsednik opštine Menhetn, Skot Stringer, kažu da je grad napravio stratešku grešku kada je ukinuo programe za kontrolu parazita. Ipak, eksperti kao što je Lu Sorkin kažu da globalno putovanje znači da će stenice nastaviti da šire svrab i psihološke nevolje. On ne pominje jedan mogući izlaz – elektronske naprave za široku potrošnju koje otkrivaju invaziju u ranoj fazi, koje se sada usavršavaju i koje bi uskoro mogle da se pojave u prodaji.